*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 20\_\_.gada \_\_.\_\_\_\_\_

**.§**

**Ministru kabineta noteikumu projekts „Adresācijas noteikumi”**

1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.

2. Pieņemt zināšanai, ka Valsts zemes dienests līdz attiecīgu grozījumu Administratīvo teritoriju un apdzīvoto vietu likumā spēkā stāšanās brīdim pēc pašvaldības pieprasījuma bez maksas nodod ēku stāvu plānus, kas nepieciešami adresācijas elementa – telpu grupas numura piešķiršanai vai maiņai.

3. Tieslietu ministrijai kopīgi ar Latvijas Pašvaldību savienību līdz 2016.gada 1.februārim izvērtēt nepieciešamību sagatavot grozījumus Administratīvo teritoriju un apdzīvoto vietu likumā par adreses elementa – telpu grupas numura reģistrācijas maiņu.

4. Valsts zemes dienestam sadarbībā ar Valsts reģionālās attīstības aģentūru līdz 2015.gada 30.novembrim izstrādāt elektronisko pakalpojumu, kas valsts un pašvaldību iestādēm nodrošinās savietotus Nekustamā īpašuma valsts kadastra informācijas sistēmas un Valsts adrešu reģistra informācijas sistēmas datus. Minēto pakalpojumu izvietot valsts informācijas sistēmu savietotāja infrastruktūrā un nodrošināt pakalpojuma bezmaksas pilnvērtīgas izmantošanas iespējamību arī valsts un pašvaldību informācijas sistēmās.

5. Valsts zemes dienestam līdz 2015.gada 31.decembrim nodrošināt visu Valsts adrešu reģistra informācijas sistēmā esošo viensētu, ēku, zemes vienību un telpu grupu adrešu sasaisti ar atbilstošajiem kadastra objektiem, kā arī minētās adreses reģistrēt Nekustamā īpašuma valsts kadastra informācijas sistēmā atbilstošajam kadastra objektam.

Ministru prezidente Laimdota Straujuma

Valsts kancelejas direktors Mārtiņš Krieviņš

Iesniedzējs:

tieslietu ministrs Dzintars Rasnačs

06.11.2015. 11:57

216

J.Karro

67038645, janis.karro@vzd.gov.lv